《五溪吟》
清代·鲁之裕

朝餐洪港开林笋，午酌黔阳出土芹。一部宫商泉灌石，千层图画岫栖云。

酒帘晚带江烟动，渔火遥将夜色分。屈宋不逢山水寂，教人空自挹灵芬。

作者简介：湖北麻城人，字亮侪。康熙间举人。雍正间作令河南，与总督田文镜不洽，屡被劾，然田亦服其为人。乾隆间官至直隶清河道。精通水利，浚畿南河道七百余。尝编《明诗选》，另著有《长芦盐法志》。